open-index/open-wikipedia-markdown huggingface dataset:
โรงพยาบาลเดอะไนโรบี

**โรงพยาบาลเดอะไนโรบี** () เป็นโรงพยาบาลเอกชนที่ตั้งอยู่ในบริเวณอัปเปอร์ฮิล ไนโรบี ประเทศเคนยา โรงพยาบาลแห่งนี้ก่อตั้งขึ้นใน ค.ศ. 1954 ในชื่อ**โรงพยาบาลยูโรเปียน** () ซึ่งเป็นโรงพยาบาลสำหรับชาวยุโรป

## ที่ตั้ง
โรงพยาบาลนี้ตั้งอยู่ริมถนนอาร์กวิงส์ โคเดก อัปเปอร์ฮิล ไนโรบี และตั้งอยู่ห่างจากศูนย์การประชุมนานาชาติเคนยัตตาไปทางทิศตะวันตกประมาณ  โดยมีพิกัดทางภูมิศาสตร์ของโรงพยาบาลคือ 01°17'46.0"S, 36°48'17.0" ตะวันออก (ละติจูด: -1.296115; ลองจิจูด: 36.804718)

## ภาพรวม
โรงพยาบาลเดอะไนโรบีก่อตั้งขึ้นเพื่อทดแทน*โรงพยาบาลไนโรบียูโรเปียน*แห่งเก่า (ค.ศ. 1902) ที่มีขนาดเล็กกว่า ซึ่งมีขนาดเล็กเกินไป จึงกลายมาเป็น*โรงพยาบาลยูโรเปียน*แห่งใหม่ สถาบันแห่งนี้เปิดอย่างเป็นทางการเมื่อวันที่ 9 เมษายน ค.ศ. 1954 ในฐานะ*โรงพยาบาลยูโรเปียน*โดยเฉพาะ ที่ประเทศเคนยา ซึ่งในขณะนั้นเป็นอาณานิคมของสหราชอาณาจักร กระทั่งเมื่อวันที่ 19 ตุลาคม ค.ศ. 1961 โรงพยาบาลแห่งนี้เริ่มให้บริการแก่ผู้ที่ไม่ใช่ชาวยุโรป และเปลี่ยนชื่อเป็น*โรงพยาบาลเดอะไนโรบี*

ณ เดือนกันยายน ค.ศ. 2025 โรงพยาบาลแห่งนี้เป็นของสมาคมโรงพยาบาลเคนยา (KHA) และสินทรัพย์รวมของโรงพยาบาลนี้มีมูลค่าประมาณ 12 พันล้านชิลลิงเคนยา (94 ล้านเดอลลาร์สหรัฐ ในขณะนั้น)

## อ้างอิง

## แหล่งข้อมูลอื่น
* 
* 
* 
* 
* 

หมวดหมู่:โรงพยาบาลที่ก่อตั้งในปี พ.ศ. 2497
หมวดหมู่:โรงพยาบาลในไนโรบี
สงครามดอกไม้

**สงครามดอกไม้** () เป็นละครโทรทัศน์ไทยที่ออกอากาศทางช่องจีเอ็มเอ็ม 25 ตั้งแต่วันที่ 14 กุมภาพันธ์ ถึง 12 เมษายน พ.ศ. 2565 นำแสดงโดยเมทินี กิ่งโพยม, ซอนย่า คูลลิ่ง, พีรวัส แสงโพธิรัตน์, สรัลชนา อภิสมัยมงคล, อรรถพันธ์ พูลสวัสดิ์, วรรณวิมล เจนอัศวเมธีและภัชทา จันทร์เงิน

ผลิตโดยจีเอ็มเอ็มทีวี และมีการเผยแพร่ตัวตัวอย่างในงาน "The New Decade Begins" งานเปิดตัวละครใหม่ของจีเอ็มเอ็มทีวีเมื่อเดือนธันวาคม พ.ศ. 2563

## เนื้อเรื่อง
ละครเรื่องนี้เล่าถึงเรื่องราวของเมียน้อยที่กลับมาแก้แค้นหลังจากถูกเมียหลวงทำร้าย ความแค้นระหว่างคู่ปรับทั้งสองถูกถ่ายทอดสู่รุ่นลูกรุ่นหลานและพัฒนากลายเป็นสงครามระหว่างสองตระกูล อรนภา (เดือนเต็ม สาลิตุล) คือเมียน้อยของเจ้าสัวที่เป็นเจ้าของธุรกิจดอกไม้รายใหญ่ที่สุดของประเทศไทย เธอถูก กรรณิการ์ (ดวงดาว จารุจินดา) เมียหลวงของสามีของเธอทำร้ายร่างกายมาเป็นเวลาหลายปี เมื่อเจ้าสัวเสียชีวิต กรรณิการ์จึงไล่อรนภาออกจากบ้าน อรนภารู้สึกโกรธแค้นกรรณิการ์และตระกูลนี้เป็นอย่างมาก

กว่า 30 ปีผ่านไป ความเคียดแค้นของอรนภาก็ไม่เคยจางหาย เธอได้ถ่ายทอดความเกลียดชังนี้ให้กับลูกสาวและหลาน ๆ โดยเธอพร้อมกับลูกสาวคือ อรเสลา (ซอนย่า คูลลิ่ง) พร้อมด้วย วรกรณ์ (พีรวัส แสงโพธิรัตน์) และ วรเวช (ภัชทา จันทร์เงิน) หลานชายทั้งสอง ได้กลับไปยังบ้านของกรรณิการ์เพื่อแก้แค้น และทวงสิ่งที่ควรเป็นของเธอและลูกหลานคือสิทธิและทรัพย์สมบัติของเจ้าสัวกลับคืนมา ตั้งแต่นั้นเป็นต้นมา ทั้งสองครอบครัวก็เริ่มทำสงครามที่เต็มไปด้วยกลอุบาย การหลอกลวง และการทรยศ

## นักแสดง
### สมาชิกในครอบครัวรุ่นที่ 1
* ดวงดาว จารุจินดา รับบท กรรณิการ์
: เมียหลวงของเจ้าสัว แม่ของทานตะวัน ยายของมินตรา นนทรี และไอริส
* เดือนเต็ม สาลิตุล รับบท อรนภา
: เมียน้อยของเจ้าสัว แม่ของอรเสลา ยายของวรกรณ์และวรเวช
* ปวีณา ชารีฟสกุล รับบท ดาหลา
: น้องสาวของกรรณิการ์

### สมาชิกในครอบครัวรุ่นที่ 2
* เมทินี กิ่งโพยม รับบท ทานตะวัน
: ลูกสาวของกรรณิการ์ แม่ของมินตราที่เกิดกับชีวิน, นนทรีและไอริสที่เกิดกับวรุต ถูกแม่บังคับให้แต่งงานกับชีวินทั้ง ๆ ที่ไม่ได้รัก; เธอและวรุตรักกันมาก่อนและกลับมาสานสัมพันธ์กันหลังจากที่เธอหย่าร้างกับชีวิน
* ซอนย่า คูลลิ่ง รับบท อรเสลา
: ลูกบุญธรรมของอรนภา ภรรยาของพัลลภ แม่ของวรกรณ์ที่เกิดกับวรุต และวรเวชที่เกิดกับพัลลภ; วรุตแอบเป็นชู้กับอรเสลาทั้ง ๆ ที่แต่งงานกับพัลลภแล้ว

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2565
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์แนวแก้แค้นไทย
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์ที่กำกับโดย ธัญญ์วาริน สุขะพิสิษฐ์
แฟนที่ทันตแพทย์ส่วนใหญ่แนะนำ

**แฟนที่ทันตแพทย์ส่วนใหญ่แนะนำ** () เป็นละครโทรทัศน์ไทยแนวสุขนาฏกรรม BL ผลิตโดยจีเอ็มเอ็มทีวี ดัดแปลงมาจากนวนิยายชื่อเดียวกันของจิตติเรน นำแสดงโดย ภาคิน คุณาอนุวิทย์ (มาร์ค) และ ฐิภากร ฐิตะฐาน (โอม) ออกอากาศทุกวันศุกร์ เวลา 20.30 น. (เวลามาตรฐานไทย) ทางช่องจีเอ็มเอ็ม 25 ตั้งแต่วันที่ 21 มีนาคม ถึง 6 มิถุนายน พ.ศ. 2568

วันที่ 23 เมษายน พ.ศ. 2567 จีเอ็มเอ็มทีวีได้เผยแพร่ตัวอย่างแรกของละครเรื่องนี้ในงาน "UP&ABOVE PART 2" ซึ่งเป็นงานแถลงข่าวเปิดตัวละครเรื่องใหม่ของจีเอ็มเอ็มทีวี

## เรื่องย่อ
ซองต์เป็นอินฟลูเอนเซอร์ทางด้าน ASMR ที่ชื่นชอบทานของหวานจนเกิดฟันผุ ระหว่างการไลฟ์สด ซองต์เกิดอาการปวดฟันแบบกระทันหัน จึงต้องรีบทำการรักษา ทำให้เขาได้พบกับเจย์ ทันตแพทย์ที่มีนิสัยแปลก ๆ ตลกเฮฮา และหลงตัวเอง ทั้งสองก็ค่อย ๆ ตกหลุมรักกันในระหว่างกระบวนการรักษา

## นักแสดง
### นักแสดงหลัก
* ภาคิน คุณาอนุวิทย์ (มาร์ค) รับบท เจย์
* ฐิภากร ฐิตะฐาน (โอม) รับบท ซองต์

### นักแสดงสมทบ
* จิตรพล โพธิวิหค (จิมมี่) รับบท กัปตัน
* ปูน มิตรภักดี (ปูน) รับบท กั๊ก
* เบญญาภา จีนประสม (วิว) รับบท ญาดา
* รัตนวดี วงศ์ทอง (มิ้ม) รับบท ใบปอ
* ครองขวัญ นาครทรรพ รับบท อัน
* ภัสสร เหลียวรักวงศ์ (ฮันนี่) รับบท คุณแม่ของเจย์
* พวง แก้วประเสริฐ (น้าพวง) รับบท คุณตาของซองต์

## เพลงประกอบ

* ยาวิเศษ (Magic Potion) ร้องโดย ภาคิน คุณาอนุวิทย์ และ ฐิภากร ฐิตะฐาน
* ยิ้มได้เพราะเธอ (Make Me Smile) ร้องโดย ฐิภากร ฐิตะฐาน
* Mr.Romantic ร้องโดย ภาคิน คุณาอนุวิทย์

## Meeting

* แฟนที่ทันตแพทย์ส่วนใหญ่แนะนำ Final EP. FAN MEETING เมื่อวันศุกร์ที่ 6 มิถุนายน 2568 ที่ CINEMA 15, SF WORLD CINEMA, CENTRAL WORLD ชั้น 9

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครชายรักชายไทย
หมวดหมู่:ละครโทรทัศน์ไทยในปี พ.ศ. 2568
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์ไทยแนวสุขนาฏกรรมจินตนิยม
หมวดหมู่:เว็บซีรีส์ไทย
หมวดหมู่:เว็บซีรีส์ไทยในปี พ.ศ. 2568
นอร์เซกาเมนส์ไฟนอลซิกซ์

**นอร์เซกาเมนส์ไฟนอลซิกซ์** () เป็นการแข่งขันวอลเลย์บอลนานาชาติประจำปี สำหรับทีมชาติชุดใหญ่ของอเมริกาเหนือ 6 อันดับแรก ซึ่งจัดโดยสมาพันธ์วอลเลย์บอลอเมริกาเหนือ อเมริกากลาง และแคริบเบียน (นอร์เซกา) ก่อตั้งขึ้นในปี ค.ศ. 2021 การแข่งขันนี้เป็นการเก็บคะแนนเพื่อสะสมอันดับโลก

ในปี ค.ศ. 2021 การแข่งขันเป็นส่วนหนึ่งของวอลเลย์บอลชายแพนอเมริกันคัพ ซึ่งเป็นการแข่งขันครั้งพิเศษได้จัดขึ้นในช่วงการระบาดทั่วของโควิด-19 โดยมีทีมจากนอร์เซกาเข้าร่วมแข่งขันเท่านั้น

## สรุปผลการแข่งขัน

## สรุปเหรียญรางวัล

## ประเทศที่เข้าร่วมการแข่งขัน

## ดูเพิ่ม
* นอร์เซกาวิมินส์ไฟนอลซิกซ์

## อ้างอิง

## แหล่งข้อมูลอื่น
*Official website

หมวดหมู่:การแข่งขันวอลเลย์บอลในทวีปอเมริกาเหนือ
หมวดหมู่:วอลเลย์บอลในแคริบเบียน
หมวดหมู่:การแข่งขันวอลเลย์บอลระหว่างประเทศ
หมวดหมู่:นอร์เซกาไฟนอลซิกซ์
เปรดัปปีโอ

**เปรดัปปีโอ** (, ;  หรือ ) เป็น (เทศบาล) ในจังหวัดฟอร์ลิ-เซเซนา แคว้นเอมีเลีย-โรมัญญา ประเทศอิตาลี โดยมีประชากร 6,135 คนในวันที่ 1 มกราคม ค.ศ. 2021 เมืองนี้เป็นที่รู้จักจากการเป็นบ้านเกิดของเบนิโต มุสโสลินี ผู้ก่อตั้งพรรคชาตินิยมฟาสซิสต์ (PNF) และผู้เผด็จการแห่งฟาสซิสต์อิตาลีใน ค.ศ. 1922 ถึง 1943 มุสโสลินีถูกฝังที่นี่ และสุสานของเขากลายเป็นสถานที่ท่องเที่ยวกับพื้นที่แสวงบุญของนีโอฟาสซิสต์อิตาลี

## อ้างอิง

## แหล่งข้อมูลอื่น

* Official website 
*Short presentation of the municipality
คินตามะ

**** () เป็นศัพท์สแลงภาษาญี่ปุ่นที่ใช้เรียกอัณฑะ คล้ายกับการใช้งานและแนวคิด "family jewels" ในศัพท์สแลงภาษาอังกฤษ บางครั้งใช้ในรูปสแลงกลับเป็น **ทามากิง** ()

## ประวัติ

การใช้คำว่าสืบต้นตอถึงยุคเอโดะ ตามคติชนระบุว่า มีทักษะความสามารถเปลี่ยนรูปร่างแบบวิเศษ รวมถึงถุงอัณฑะเกินขนาด (ตามภาพศิลปะ) ซึ่งสามารถใช้ได้ในหลายแบบ นอกจากนี้ คนงานในคานาซาวะใช้ผิวหนังของในการผลิตทองคำเปลวตามจารีตประเพณี ซึ่งเชื่อมโยงทองคำกับ และขยายไปถึงอัณฑะด้วย

## อ้างอิง

## แหล่งข้อมูลอื่น
* 

หมวดหมู่:คำศัพท์อนิเมะและมังงะ
หมวดหมู่:สแลงญี่ปุ่น
หมวดหมู่:บาเกะดานูกิ
หมวดหมู่:อัณฑะ
สีหศักดิ์ พวงเกตุแก้ว

**สีหศักดิ์ พวงเกตุแก้ว** ชื่อเล่น **อ้วน**  (เกิด 21 ธันวาคม พ.ศ. 2500) เป็นนักการทูตและนักการเมืองชาวไทย ปัจจุบันดำรงตำแหน่งรองนายกรัฐมนตรี และรัฐมนตรีว่าการกระทรวงการต่างประเทศ ในรัฐบาลอนุทิน ชาญวีรกูล อดีตปลัดกระทรวงการต่างประเทศ

## ประวัติ
สีหศักดิ์ พวงเกตุแก้ว มีชื่อเล่นว่า "อ้วน" เกิดเมื่อวันที่ 21 ธันวาคม พ.ศ. 2500 สำเร็จการศึกษาระดับมัธยมที่โรงเรียนสาธิตประสานมิตร จากนั้นศึกษาต่อระดับอุดมศึกษาที่คณะรัฐศาสตร์ จุฬาลงกรณ์มหาวิทยาลัย และต่อปริญญาโทด้านความสัมพันธ์ระหว่างประเทศที่ วิทยาลัยระหว่างประเทศศึกษาชั้นสูงพอล เอช. นิทซ์ (SAIS) แห่งมหาวิทยาลัยจอนส์ ฮอปคินส์ สหรัฐอเมริกา

## การทำงานทางการทูต
เริ่มรับราชการในกระทรวงการต่างประเทศ และดำรงตำแหน่งสำคัญหลายตำแหน่ง อาทิ เอกอัครราชทูต ณ กรุงปารีส ประเทศฝรั่งเศส เอกอัครราชทูต ณ กรุงโตเกียว ประเทศญี่ปุ่น ผู้แทนถาวรไทยประจำสหประชาชาติ ณ นครเจนีวา ประเทศสวิตเซอร์แลนด์

นอกจากนี้ยังเคยดำรงตำแหน่งประธานคณะมนตรีสิทธิมนุษยชนแห่งสหประชาชาติ (UNHRC) ระหว่างปี พ.ศ. 2553–2554

## การทำงานในกระทรวงการต่างประเทศ
สีหศักดิ์เคยดำรงตำแหน่งปลัดกระทรวงการต่างประเทศ ระหว่างปี พ.ศ. 2556–2557 และเคยทำหน้าที่เป็นผู้รักษาราชการแทนรัฐมนตรีว่าการกระทรวงการต่างประเทศ ในปี พ.ศ. 2557 ช่วงวิกฤตการเมือง ต่อจาก สุรพงษ์ โตวิจักษณ์ชัยกุล ที่พ้นจากตำแหน่ง ก่อนที่ตำแหน่งจะส่งต่อให้ ธนะศักดิ์ ปฏิมาประกร ที่เข้ามาเป็นรัฐมนตรีว่าการกระทรวงการต่างประเทศหลังการรัฐประหาร

## การเมือง
วันที่ 14 กันยายน พ.ศ. 2566 ได้รับแต่งตั้งเป็นผู้ช่วยรัฐมนตรีประจำกระทรวงการต่างประเทศ ในรัฐบาลเศรษฐา ทวีสิน และดำรงตำแหน่งจนถึงวันที่ 13 พฤษภาคม พ.ศ. 2567

วันที่ 6 กันยายน พ.ศ. 2568 อนุทิน ชาญวีรกูล นายกรัฐมนตรี ได้เปิดตัว สีหศักดิ์ เป็นผู้ได้รับการเสนอชื่อให้ดำรงตำแหน่งรัฐมนตรีว่าการกระทรวงการต่างประเทศ ร่วมกับ เอกนิติ นิติทัณฑ์ประภาศ ผู้ได้รับการเสนอชื่อให้ดำรงตำแหน่งรัฐมนตรีว่าการกระทรวงการคลัง และอรรถพล ฤกษ์พิบูลย์ ในฐานะผู้ได้รับการเสนอชื่อให้ดำรงตำแหน่งรัฐมนตรีว่าการกระทรวงพลังงาน ทั้งนี้ เป็นไปตามกระแสข่าวที่มีการคาดการณ์ว่าจะมีผู้ที่เข้ามาดำรงตำแหน่งรัฐมนตรีที่เป็นบุคคลภายนอก หรือบุคคลที่มิได้สังกัดพรรคการเมืองใด ๆ จำนวน 5 คน

ต่อมาเมื่ออนุทินยุบสภาผู้แทนราษฎรเมื่อวันที่ 12 ธันวาคม พ.ศ. 2568 สีหศักดิ์ได้เป็นบุคคลที่พรรคภูมิใจไทยเสนอชื่อเป็นนายกรัฐมนตรีลำดับที่สอง รองจากอนุทินซึ่งเป็นหัวหน้าพรรค ในการเลือกตั้งใหญ่ปี พ.ศ. 2569

## เครื่องราชอิสริยาภรณ์
สีหศักดิ์ พวงเกตุแก้ว ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้

### ประเทศไทย

### ต่างประเทศ
*  :
** พ.ศ. 2547 – 80px เครื่องราชอิสริยาภรณ์ออเรนจ์-นัสเซา ชั้นที่ 2 นายทัพ
*  :
** พ.ศ. 2564 – 80px เครื่องอิสริยาภรณ์เลฌียงดอเนอร์ ชั้นที่ 3 กอม็องเดอร์
*  :
** พ.ศ. 2567 – 80px เครื่องราชอิสริยาภรณ์อาทิตย์อุทัย ชั้นที่ 2 มงกุฎแสงแห่งอาทิตย์

## อ้างอิง

หมวดหมู่:บุคคลจากอำเภอเสนางคนิคม
หมวดหมู่:นักการทูตชาวไทย
หมวดหมู่:ปลัดกระทรวงการต่างประเทศไทย
หมวดหมู่:เอกอัครราชทูตไทยประจำสาธารณรัฐฝรั่งเศส
หมวดหมู่:เอกอัครราชทูตไทยประจำญี่ปุ่น
หมวดหมู่:นักการเมืองจากจังหวัดอำนาจเจริญ
หมวดหมู่:รองนายกรัฐมนตรีไทย
หมวดหมู่:รัฐมนตรีว่าการกระทรวงการต่างประเทศไทย
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:บุคคลจากมหาวิทยาลัยจอร์จทาวน์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
จดหมายเหตุทั่วไปแห่งปวยร์โตรีโก

**จดหมายเหตุทั่วไปแห่งปวยร์โตรีโก** (; ) เป็นหอจดหมายเหตุที่สถาปนาใน ค.ศ. 1955 โดยบันทึกประวัติศาสตร์และวัฒนธรรมปวยร์โตรีโก สถาบันวัฒนธรรมปวยร์โตรีโกของรัฐบาลเริ่มกำกับดูแลการดำเนินงานใน ค.ศ. 1956 หอจดหมายเหตุตั้งอยู่ในอาคารที่ใช้ร่วมกับหอสมุดแห่งชาติบนถนนAvenida Juan Ponce de León ในเมืองซานฮวน หนึ่งในชุดสะสมของสถาบันนี้คือ "Fondo de Obras Publicas" (บันทึกงานสาธารณะ) ซึ่งเดิมเก็บรักษาไว้ในหอจดหมายเหตุของมหาวิทยาลัยปวยร์โตรีโก

เป้าหมายของสถาบันนี้ที่บริหารจัดการโดยอาสาสมัคร และนำโดยโจเซฟ แฮร์ริสัน ฟลอเรส คือให้ข้อมูลเข้าถึงได้อย่างรวดเร็วและเป็นประชาธิปไตย

## อ้างอิง

## บรรณานุกรม
* 
* 
* 

* 

## แหล่งข้อมูลอื่น

* Official site (in Spanish)
* Archivo Digital Nacional de Puerto Rico

ปวยร์โตรีโก
หมวดหมู่:ประวัติศาสตร์ปวยร์โตรีโก
หมวดหมู่:วัฒนธรรมปวยร์โตรีโก
หมวดหมู่:องค์กรในปวยร์โตรีโก
หมวดหมู่:จดหมายเหตุ
หมวดหมู่:ห้องสมุดในปวยร์โตรีโก
ตำบลริมโขง

**ริมโขง** เป็นตำบลในอำเภอเชียงของ จังหวัดเชียงราย มีชื่อมาจากแม่น้ำโขงบริเวณที่อยู่ตอนเหนือและตะวันออกของตำบล ซึ่งเป็นพรมแดนกั้นระหว่างประเทศไทยกับสาธารณรัฐประชาธิปไตยประชาชนลาว และเป็นที่ตั้งของวนอุทยานห้วยทรายมาน  

## ที่ตั้งและอาณาเขต
ตำบลริมโขง มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือและทิศตะวันออก** ติดต่อกับสาธารณรัฐประชาธิปไตยประชาชนลาว
* **ทิศใต้** ติดต่อกับตำบลเวียง
* **ทิศตะวันตก** ติดต่อกับตำบลแม่เงิน (อำเภอเชียงแสน)

## ประวัติ
ปี พ.ศ. 2533 นายบรรณสิทธิ์ สลับแสง ผู้ว่าราชการจังหวัดเชียงราย ประกาศแยกด้านทิศเหนือของตำบลเวียง 5 หมู่บ้าน คือ หมู่ 7 บ้านหาดบ้าย, หมู่ 8 บ้านเมืองกาญจน์, หมู่ 11 บ้านดอนที่, หมู่ 14 บ้านใหม่เจริญ และหมู่ 15 บ้านสองพี่น้อง ออกมาตั้งเป็นตำบลริมโขง โดยได้รับการอนุมัติจากนายอารีย์ วงศ์อารยะ รองปลัดกระทรวงมหาดไทย

ปี พ.ศ. 2546 แยกพื้นที่หมู่ 6 บ้านกิ่วกาญจน์ ตั้งเป็นหมู่บ้านใหม่ หมู่ที่ 9 บ้านม่วงกาญจน์ และปี พ.ศ. 2559 แยกพื้นที่หมู่ 6 บ้านกิ่วกาญจน์ ตั้งเป็นหมู่บ้านใหม่ หมู่ที่ 10 บ้านกิ่วดอยหลวง

## การปกครองส่วนภูมิภาค

### การปกครองส่วนภูมิภาค
ตำบลริมโขงแบ่งพื้นที่การปกครองออกเป็น 10 หมู่บ้าน ได้แก่

* **หมู่ที่ 1** บ้านหาดบ้าย
* **หมู่ที่ 2** บ้านเมืองกาญจน์
* **หมู่ที่ 3** บ้านดอนที่
* **หมู่ที่ 4** บ้านใหม่เจริญ
* **หมู่ที่ 5** บ้านสองพี่น้อง
* **หมู่ที่ 6** บ้านกิ่วกาญจน์
* **หมู่ที่ 7** บ้านห้วยเย็น
* **หมู่ที่ 8** บ้านหาดทรายทอง
* **หมู่ที่ 9** บ้านม่วงกาญจน์
* **หมู่ที่ 10** บ้านกิ่วดอยหลวง

## อ้างอิง

ริมโขง
ริมโขง
หอสมุดลูทู

**หอสมุดและจดหมายเหตุลูทู** () เป็นห้องสมุดสาธารณะและหอจดหมายเหตุหนังสือพิมพ์ในย่าน Letsekan อำเภอช่านเอ้ตาซาน มัณฑะเลย์ ประเทศพม่า การก่อสร้างเริ่มขึ้นใน ค.ศ. 2000 และหอสมุดนี้สถาปนาอย่างเป็นทางการใน ค.ศ. 2004 โดยครอบครัว ลูทูอู้ละ กับภรรยา ดออะมา นักเขียนชาวพม่าที่มีชื่อเสียง หอสมุดแห่งนี้เป็นส่วนขยายของชุดสะสมส่วนตัวที่ดูแลโดยครอบครัวลูทู และรอดพ้นจากเหตุเพลิงไหม้จาจี้ ในเมืองมัณฑะเลย์เมื่อ ค.ศ. 1984

หอสมุดแห่งนี้เป็นห้องสมุดอ้างอิงที่โดดเด่นสำหรับนักวิชาการชาวพม่า โดยหอสมุดลูทูมีชุดหนังสือสะสม 50,000 เล่ม, เอกสารตัวเขียนใบลาน 210 ใบ และปะระไบก์ 130 เล่ม และยังมีชุดสะสมพิเศษของนักเขียนชาวพม่าที่มีชื่อเสียง อย่าง ต้านทู่น, ชเวอุดอง และ ลูทูเซนวี่น

## อ้างอิง

หมวดหมู่:ห้องสมุดในประเทศพม่า
หมวดหมู่:จดหมายเหตุในประเทศพม่า
แก๊งกุหลาบี

**แก๊งกุหลาบี** (, จากภาษาฮินดี *gulabi*, "สีชมพู") เป็นกลุ่มศาลเตี้ยหญิงในอินเดีย Sampat Pal Devi ก่อตั้งกลุ่มใน ค.ศ. 2006 ที่อำเภอ Banda รัฐอุตตรประเทศ กลุ่มนี้มุ่งมั่นที่จะส่งเสริมศักยภาพสตรีทุกวรรณะ และปกป้องพวกเธอจากความรุนแรงในครอบครัว ความรุนแรงทางเพศ และการกดขี่ นอกจากนี้ยังต่อสู้กับการทุจริตทางการเมืองและการกดขี่คนวรรณะต่ำ โดยเฉพาะอย่างยิ่งชนชั้นทลิต

ในปี 2014 กลุ่มดังกล่าวมีสมาชิกประมาณ 270,000 ราย ซึ่งประกอบด้วยผู้หญิงอายุระหว่าง 18 ถึง 60 ปี กลุ่มนี้ใช้ทั้งกลยุทธ์ที่ไม่ใช้ความรุนแรงและใช้ความรุนแรง และมีรายงานการแทรกแซงที่ประสบความสำเร็จมากมาย พวกเธอมุ่งหวังที่จะสนับสนุนให้ผู้หญิงได้รับอิสรภาพทางการเงิน การศึกษา และการเสริมอำนาจทางการเมือง แม้จะเผชิญกับความยากลำบากกับหน่วยงานรัฐบาลท้องถิ่น แต่สมาชิกแก๊งกุหลาบีจำนวนมากได้รับเลือกเข้ารับตำแหน่ง กลุ่มดังกล่าวยังได้รับการยอมรับและความสนใจจากสื่อเป็นอย่างมากอีกด้วย

## ดูเพิ่ม
* กองพลน้อยภูมาตา
* Lathi khela — ศิลปะการต่อสู้ที่ใช้ไม้ lathi
* กองพลน้อยแดงลัคเนา
* ส่าหรีสควอด

## อ้างอิง

## อ่าเนพิ่ม
* 
* 

## แหล่งข้อมูลอื่น
* Gulabi Gang website 
*Parivartan Kendra

หมวดหมู่:ศาลเตี้ย
หมวดหมู่:นักเคลื่อนไหวสตรีชาวอินเดีย
หมวดหมู่:ความรุนแรงต่อสตรีในประเทศอินเดีย
หมวดหมู่:องค์กรสตรีในประเทศอินเดีย
หมวดหมู่:นักเคลื่อนไหวเพื่อสิทธิสตรีอินเดีย
นอร์ทอเมริกัน F-100 ซูเปอร์เซเบอร์

**นอร์ทอเมริกัน F-100 ซูเปอร์เซเบอร์** (North American F-100 Super Sabre) เป็นเครื่องบินขับไล่ไอพ่นความเร็วเหนือเสียงของสหรัฐ ออกแบบและผลิตโดยนอร์ทอเมริกันเอวิเอชัน มันเป็นเครื่องบินขับไล่รุ่นแรกในตระกูล Century Series และยังเป็นเครื่องบินขับไล่ลำแรกของกองทัพอากาศสหรัฐ ที่สามารถทำความเร็วเหนือเสียงขณะทำการบินรักษาระดับ

F-100 เริ่มถูกวางแนวคิดตั้งแต่ปลายทศวรรษ 1940 ให้เป็นเครื่องบินที่มีสมรรถนะสูงกว่ารุ่น F-86 เซเบอร์ ซึ่งเป็นเครื่องบินขับไล่ครองอากาศในยุคนั้น เดิมมีชื่อโครงการว่า Sabre 45 เดิมมีชื่อเรียกว่า Sabre 45 มันถูกนำเสนอต่อกองทัพอากาศสหรัฐในปี 1951 ซึ่งเป็นการนำเสนอเองโดยที่ไม่ได้ถูกร้องขอจากทางกองทัพ แต่กองทัพก็มีความสนใจและหนึ่งปีถัดมาก็สั่งสร้างเครื่องต้นแบบจำนวนสองลำ ภายหลังการแก้ไขปรับปรุง เครื่องต้นแบบ YF-100A ได้ทำการบินครั้งแรกเมื่อวันที่ 25 พฤษภาคม 1953 เร็วกว่ากำหนดถึง 7 เดือน การทดสอบการบินแสดงให้เห็นทั้งสมรรถนะที่น่าประทับใจและข้อบกพร่องหลายประการ ในที่สุดเครื่องบิน F-100A ได้เข้าประจำการในกองทัพอากาศสหรัฐอย่างเป็นทางการเมื่อ 27 กันยายน 1954 อย่างไรก็ตาม เพียงไม่นานก็เกิดอุบัติเหตุร้ายแรงถึง 6 ครั้งภายในเวลาเพียงหนึ่งปีครึ่ง ทำให้เครื่องบินแบบนี้ถูกสั่งหยุดบินเพื่อดำเนินการสอบสวนและแก้ไขปัญหา ในที่สุด F-100 จึงกลับมาทำการบินได้อีกครั้งในเดือนกุมภาพันธ์ 1955

คู่แข่งโดยตรงของ F-100 ในยุคแรกคือ MiG-19 ของสหภาพโซเวียต ซึ่งเข้าประจำการในปี 1955 หนึ่งปีตามหลัง F-100 เครื่องบินทั้งสองมีความเร็วสูงสุดใกล้เคียงกันที่ประมาณมัค 1.2–1.3 อย่างไรก็ตาม F-100 มีโครงสร้างที่มั่นคงกว่าในด้านการบินความเร็วสูง แต่กลับมีปัญหาด้านเสถียรภาพ ทำให้เกิดอุบัติเหตุจำนวนมากในช่วงแรก MiG-19 ใช้ปืนใหญ่อากาศ 30 มม. และ 23 มม. ทำให้มีอานุภาพในการยิงปะทะสูง ขณะที่ F-100 ใช้ปืนกล M39 ขนาด 20 มม. จำนวน 4 กระบอก แต่ต่อมาได้เปรียบด้วยความสามารถบรรทุกระเบิดและมิสไซล์อากาศสู่อากาศ AIM-9 ไซด์ไวน์เดอร์ ในรุ่น D

F-100 เป็นหนึ่งในกำลังหลักที่ถูกใช้ในสงครามเวียดนามระหว่าง 1961-1971 โดยเฉพาะในการสนับสนุนทางอากาศโดยใกล้ชิด และการทิ้งระเบิดทางยุทธวิธี

## รุ่นย่อย
* **F-100A** รุ่นแรกสุด ใช้ทดสอบความเร็วเหนือเสียง แต่มีปัญหาด้านเสถียรภาพการบินและอุบัติเหตุหลายครั้ง จึงผลิตจำนวนจำกัด
* **F-100B** เดิมเป็นโครงการปรับปรุง F-100 ให้เหมาะกับบทบาทสกัดกั้น แต่ภายหลังพัฒนาเป็นโครงการใหม่ F-107 
* **F-100C** รุ่นโจมตีเชิงยุทธวิธี เพิ่มพิสัยและบรรทุกอาวุธ รองรับระเบิดนิวเคลียร์เชิงยุทธวิธีและถังเชื้อเพลิงภายนอก 
* **F-100D** เน้นโจมตีภาคพื้นดิน ติดตั้งเรดาร์และระบบนำร่อง รองรับมิสไซล์ AIM-9 ใช้งานอย่างมากในสงครามเวียดนาม
* **F-100F** รุ่นสองที่นั่ง ใช้ฝึกนักบินและปฏิบัติการจริง ดัดแปลงจาก F-100D นอกจากฝึกแล้วยังใช้ในภารกิจข่มเรดาร์ ติดตั้งมิสไซล์ AGM-45

## ข้อมูลจำเพาะ (F-100D)
* **ลูกเรือ**: 1 นาย
* **ความยาว**: 15.2 เมตร
* **ความกว้างช่วงปีก**: 11.8 เมตร
* **ความสูง**: 4.95 เมตร
* **พื้นที่ปีก**: 37.16 ตารางเมตร
* **[[น้ำหนักตัวเปล่า]]**: 9,500 กิโลกรัม
* **[[น้ำหนักสูงสุดในการขึ้นบิน]]**: 15,800 กิโลกรัม
* **เครื่องยนต์**: เทอร์โบเจ็ต  Pratt & Whitney J57-P-21 พร้อมสันดาปท้าย 
* **กำลังขับ**: 10,200 ปอนด์ (47.4 kN) เมื่อขับแห้ง / 16,000 ปอนด์ (71.2 kN) เมื่อใช้สันดาปท้าย
* **ความเร็วสูงสุด**: มัค 1.4
* **เพดานบิน**: 50,000 ฟุต (15,000 เมตร)
* **อัตราการไต่**: 22,400 ฟุต/นาที (114 เมตร/วินาที)
* **รัศมีการรบ**: 1,070 กิโลเมตร
* **พิสัยบินไกลสุด**: 3,200 กิโลเมตร

## อ้างอิง

F-100
F-100
วอเตอร์ฟอร์ด

**วอเตอร์ฟอร์ด** ( , ) เป็นนครในเทศมณฑลวอเตอร์ฟอร์ด ทางตะวันออกเฉียงใต้ของประเทศไอร์แลนด์ ตั้งอยู่ในจังหวัดมันสเตอร์ เมืองนี้ตั้งอยู่ที่หัวของอ่าวจอดเรือวอเตอร์ฟอร์ด เป็นเมืองที่เก่าแก่ที่สุด และมีประชากรมากเป็นอันดับ 5 ของสาธารณรัฐไอร์แลนด์ เป็นเมืองที่มีประชากรมากเป็นอันดับ 9 บนเกาะไอร์แลนด์ จากการสำรวจสำมะโนประชากรในปี 2022 มีประชากร 60,079 คน โดยอาศัยอยู่ในเมืองและเขตชานเมือง 

## อ้างอิง

หมวดหมู่:เมืองในประเทศไอร์แลนด์
โบอิง MQ-28 โกสต์แบท

**โบอิง MQ-28 โกสต์แบท** (Boeing MQ-28 Ghost Bat) คืออากาศยานรบไร้คนขับ ขีดความสามารถพหุภารกิจและล่องหน พัฒนาโดยบริษัทโบอิงประเทศออสเตรเลียเพื่อใช้ในกองทัพอากาศออสเตรเลีย จุดเด่นของอากาศยานนี้คือการทำหน้าที่เป็นตัวคูณกำลังรบ โดยสามารถบินร่วมกับอากาศยานที่มีนักบิน เช่น เครื่องบินขับไล่หรือเครื่องบินเตือนภัยล่วงหน้า เพื่อเพิ่มขีดความสามารถของกองกำลังโดยรวม 

MQ-28 ถูกออกแบบให้มีความล่องหนต่อเรดาร์ สามารถปฏิบัติการในพื้นที่เสี่ยงภัยสูง นอกจากนี้ยังสามารถติดตั้งอุปกรณ์ได้หลากหลาย ไม่ว่าจะเป็นระบบตรวจจับ, ข่าวกรอง, สงครามอิเล็กทรอนิกส์ หรืออาวุธโจมตีเบา ทำให้ปรับใช้ได้ตามภารกิจที่ต้องการ นอกจากนี้ยังมีการใช้ปัญญาประดิษฐ์ที่ช่วยให้อากาศยานสามารถทำงานแบบอัตโนมัติ ตั้งแต่การบินร่วมฝูงกับอากาศยานที่มีนักบิน ไปจนถึงการปฏิบัติภารกิจด้วยตนเองโดยไม่ต้องพึ่งพาการควบคุมจากภาคพื้นดิน แนวคิดนี้ทำให้ MQ-28 ถูกมองว่าเป็นต้นแบบของระบบเพื่อนคู่บิน (loyal wingman) ที่สามารถประสานงานกับขีดความสามารถทางอวกาศและเครือข่ายข้อมูลยุคใหม่ได้อย่างเต็มรูปแบบ

## อ้างอิง

MQ-28
MQ-28
ระเบิดมาร์ค 84

**ระเบิดมาร์ค 84** (Mark 84) หรือย่อเป็น Mk-84 เป็นระเบิดอเนกประสงค์ไม่นำวิถีขนาด 2,000 ปอนด์ ซึ่งเป็นรุ่นที่มีน้ำหนักมากที่สุดในระเบิดตระกูลมาร์ค 80 ของสหรัฐอเมริกา ระเบิดมาร์ค 84 เริ่มใช้งานในช่วงสงครามเวียดนาม ซึ่งในสมัยนั้นถือเป็นระเบิดที่มีน้ำหนักมากลำดับสามในคลังระเบิดของสหรัฐ รองจาก BLU-82 ขนาด 15,000 ปอนด์ และ M118 ขนาด 3,000 ปอนด์

## ลักษณะ
Mk-84 มีน้ำหนักมาตรฐาน 2,000 ปอนด์ (907 กิโลกรัม) แต่น้ำหนักจริงจะเพิ่มหรือลดเล็กน้อยจากการติดตั้งครีบหาง ชนวน และตัวหน่วงเวลาจุดระเบิด ซึ่งทำได้หลายรูปแบบ ซึ่งน้ำหนักจริงจะอยู่ระหว่าง 1,972 ถึง 2,083 ปอนด์ (894 ถึง 945 กิโลกรัม) โครงสร้างเป็นปลอกเหล็กรูปทรงเพรียวลมที่บรรจุด้วยวัตถุระเบิดแรงสูงชนิดไตรโทนัล 945 ปอนด์ (429 กิโลกรัม)

ระเบิดมาร์ค 84 สามารถก่อให้เกิดหลุมกว้าง 15 เมตร และลึก 11 เมตร สามารถทะลุผ่านโลหะหนา 38 เซนติเมตร หรือคอนกรีตหนา 3.4 เมตร ขึ้นอยู่กับความสูงที่ตกลงมา และทำให้เกิดการแตกกระจายอย่างรุนแรงในรัศมี 120 เมตร

## ชุดอุปกรณ์นำวิถี
MK-84 สามารถติดตั้งชุดอุปกรณ์นำวิถี (Guidance Kit) ได้หลายรุ่น เพื่อเปลี่ยนจากระเบิดไม่นำวิถีให้เป็นระเบิดนำวิถี ตัวอย่างเช่น
*  GBU-15 (ชุดนำวิถีด้วย EO/IIR)
*  GBU-10 Paveway II (ชุดนำวิถีด้วยเลเซอร์)
*  GBU-24 Paveway III (ชุดนำวิถีด้วยเลเซอร์)
*  GBU-31(V)3/B JDAM (ชุดนำวิถีด้วย GPS/INS )
*  GBU-31(V)4/B LJDAM (ชุดนำวิถีด้วยเลเซอร์+GPS/INS)

## การใช้งานจริง
ในช่วงสงครามเวียดนาม Mk-84 ถูกใช้โดยเครื่องบินรบหลายแบบของสหรัฐเพื่อโจมตีเส้นทางขนส่ง สะพาน และฐานบินของเวียดกง อานุภาพการระเบิดที่ครอบคลุมรัศมีกว่า 60–80 เมตร ทำให้ Mk-84 มีบทบาทสำคัญต่อการทำลายโครงสร้างพื้นฐานของข้าศึก อย่างไรก็ตาม การใช้งานแบบไม่นำวิถีในยุคนั้นก็มักก่อให้เกิดความสูญเสียต่อพลเรือนจำนวนมาก

เมื่อเข้าสู่สงครามอ่าวเปอร์เซีย Mk-84 ถูกยกระดับขึ้นไปอีกขั้น ด้วยการติดตั้งชุกนำวิถี Paveway II และ III ทำให้ระเบิดธรรมดากลายเป็นระเบิดอัจฉริยะ ที่สามารถนำวิถีด้วยเลเซอร์ การใช้ Mk-84 ในรูปแบบระเบิดนำวิถี GBU-10 และ GBU-24 มีส่วนสำคัญในการโจมตีโครงสร้างทางยุทธศาสตร์ของอิรัก เช่น ศูนย์บัญชาการและสะพานข้ามแม่น้ำยูเฟรติส ซึ่งช่วยลดจำนวนระเบิดที่ต้องใช้ต่อเป้าหมายลงอย่างมาก

ในช่วงสงครามอัฟกานิสถานและสงครามอิรัก Mk-84 ได้รับการปรับปรุงให้ติดตั้ง JDAM ซึ่งเป็นชุดนำวิถีด้วย GPS/INS ซึ่งเมื่อติดตั้งแล้วจะกลายเป็นระเบิด GBU-31 ซึ่งโจมตีได้แม่นยำในทุกสภาพอากาศ ไม่ต้องพึ่งการชี้เป้าด้วยเลเซอร์ การรบในตะวันออกกลางแสดงให้เห็นว่า Mk-84 ที่ติดตั้ง JDAM มีประสิทธิภาพสูงในการโจมตีฐานบัญชาการ ฐานบิน และโรงงานอุตสาหกรรมที่ถูกใช้เป็นโครงสร้างสนับสนุนของฝ่ายข้าศึก

## อ้างอิง

หมวดหมู่:ระเบิดทางอากาศ
ไทยโทคาแมค-1

**ไทยโทคาแมค-1** ( หรือ **TT-1**) เป็นเครื่องปฏิกรณ์โทคาแมควิจัยขนาดเล็กที่ดำเนินการโดยสถาบันเทคโนโลยีนิวเคลียร์แห่งชาติในจังหวัดนครนายก เครื่องปฏิกรณ์โทคาแมคนี้สร้างขึ้นโดยความร่วมมือจากสถาบันฟิสิกส์พลาสมาแห่งสถาบันวิทยาศาสตร์แห่งชาติจีน และมีการออกแบบที่ปรับปรุงมาจากเครื่องปฏิกรณ์โทคาแมค HT-6M ที่พัฒนาขึ้นในปี พ.ศ. 2527 การทดสอบอุปกรณ์ที่ประสบความสำเร็จครั้งแรกของ TT-1 เกิดขึ้นเมื่อวันที่ 21 เมษายน พ.ศ. 2566 และเริ่มดำเนินการอย่างเป็นทางการเมื่อวันที่ 25 กรกฎาคม พ.ศ. 2566 ทำให้ไทยโทคาแมค-1 เป็นเครื่องปฏิกรณ์โทคาแมคเครื่องแรกที่ดำเนินการในภูมิภาคเอเชียตะวันออกเฉียงใต้

## อ้างอิง

หมวดหมู่:โทคาแมค
หมวดหมู่:เทคโนโลยีนิวเคลียร์ในประเทศไทย
การเลือกตั้งสมาชิกสภาผู้แทนราษฎรจังหวัดกาญจนบุรี เขต 4 แทนตำแหน่งที่ว่าง พ.ศ. 2568

**การเลือกตั้งสมาชิกสภาผู้แทนราษฎรจังหวัดกาญจนบุรี เขต 4 แทนตำแหน่งที่ว่าง พ.ศ. 2568** เป็นการเลือกตั้งสมาชิกสภาผู้แทนราษฎรจังหวัดกาญจนบุรี แทนที่ศักดิ์ดา วิเชียรศิลป์ ที่ได้ลาออกจากการเป็นสมาชิกพรรค ทำให้พ้นจากตำแหน่งไปโดยปริยาย โดยกำหนดให้มีการเลือกตั้งในวันที่ 19 ตุลาคม พ.ศ. 2568

## ที่มา
วันที่ 9 กันยายน พ.ศ. 2568 ศักดิ์ดา วิเชียรศิลป์ สมาชิกสภาผู้แทนราษฎรจังหวัดกาญจนบุรี ได้ลาออกจากการเป็นสมาชิกพรรค ทำให้พ้นจากตำแหน่งไปโดยปริยาย ทำให้ตำแหน่งว่างลงและต้องจัดการเลือกตั้งใหม่ภายใน 45 วัน

## ผู้สมัคร
คณะกรรมการการเลือกตั้งกำหนดวันเปิดรับสมัครรับเลือกตั้งในวันที่ 22–26 กันยายน พ.ศ. 2568 โดยพรรคการเมืองที่ส่งผู้สมัครรับเลือกตั้งมีรายชื่อดังต่อไปนี้

### รายละเอียดผู้สมัคร
#### หมายเลข 1 : [[วิสุดา วิเชียรศิลป์]]
นักวิเคราะห์แผนและนโยบาย กระทรวงมหาดไทย และเป็นบุตรสาวของศักดิ์ดา วิเชียรศิลป์ สังกัดพรรคภูมิใจไทย

#### หมายเลข 2 : พลเอก [[ชินวัฒน์ แม้นเดช]]
นายกสมาคมกีฬาแห่งจังหวัดกาญจนบุรี อดีตรองแม่ทัพภาคที่ 4 และอดีตที่ปรึกษาของ ภูมิธรรม เวชยชัย อดีตรักษาการนายกรัฐมนตรี สังกัดพรรคเพื่อไทย

## ปฏิกิริยาในการรับสมัคร

* **[[พรรคประชาชน (พ.ศ. 2567)|พรรคประชาชน]]** มีมติไม่ส่งผู้สมัครเลือกตั้ง เนื่องจากต้องการเตรียมความพร้อมสำหรับการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569

## ผลการเลือกตั้ง

ผลการเลือกตั้งปรากฎว่าวิสุดา วิเชียรศิลป์ เป็นผู้ชนะการเลือกตั้ง และคณะกรรมการการเลือกตั้ง ได้ประกาศรับรองผลการเลือกตั้งเมื่อวันที่ 4 พฤศจิกายน พ.ศ. 2568

## อ้างอิง

กาญจนบุรี เขต 4 พ.ศ. 2568
กาญจนบุรี เขต 4 แทนตำแหน่งที่ว่าง พ.ศ. 2568
หมวดหมู่:การเลือกตั้งในจังหวัดกาญจนบุรี
หมวดหมู่:อำเภอห้วยกระเจา
หมวดหมู่:อำเภอเลาขวัญ
หมวดหมู่:อำเภอหนองปรือ 
หมวดหมู่:อำเภอบ่อพลอย
เอเอฟซีแชมเปียนส์ลีกทู ฤดูกาล 2025–26 รอบแบ่งกลุ่ม

**[[เอเอฟซีแชมเปียนส์ลีกทู ฤดูกาล 2025–26]] รอบแบ่งกลุ่ม** แข่งขันตั้งแต่วันที่ 16 กันยายน ถึง 24 ธันวาคม ค.ศ. 2025 ทีมที่จบสองอันดับแรกของแต่ละกลุ่มจะผ่านเข้าสู่รอบแพ้คัดออก

## การจับสลาก

การจัดสลากรอบแบ่งกลุ่มจัดขึ้นเมื่อวันที่ 15 สิงหาคม ในกัวลาลัมเปอร์ ประเทศมาเลเซีย ทั้ง 32 ทีมจะถูกจับสลากแบ่งเป็น 8 กลุ่ม กลุ่มละ 4 ทีม: ภูมิภาคตะวันตก (กลุ่ม เอ–ดี) 4 กลุ่ม และภูมิภาคตะวันออก (กลุ่ม อี–เอช) 4 กลุ่ม สำหรับแต่ละภูมิภาค ทีมต่าง ๆ จะถูกจัดเข้าใน 4 โถ และจับสลากไปยังตำแหน่งที่เกี่ยวข้องภายในแต่ละกลุ่ม โดยอิงตามอันดับสมาคมและการจัดอันดับภายในสมาคมของตน ทีมจากสมาคมเดียวกันไม่สามารถจับสลากเข้ากลุ่มเดียวกันได้

32 ทีมต่อไปนี้เข้าสู่การจับฉลากรอบแบ่งกลุ่ม ซึ่งรวมถึงผู้เข้าแข่งขันโดยตรง 27 ทีม สองทีมที่แพ้จากเอเอฟซีแชมเปียนส์ลีกอีลิท รอบคัดเลือกเพลย์ออฟ และสามทีมที่ชนะจากรอบเบื้องต้น

;สัญลักษณ์
* **ACLE**: ผู้แพ้จากเอเอฟซีแชมเปียนส์ลีกอีลิท รอบคัดเลือกเพลย์ออฟ
* **PS**: ผู้ชนะจากรอบเบื้องต้น

## รูปแบบ
การแข่งขันในรอบแบ่งกลุ่ม แต่ละทีมในแต่ละกลุ่มจะแข่งขันแบบพบกันหมดเหย้าและเยือน ผู้ชนะเลิศและรองชนะเลิศของแต่ละกลุ่มจะผ่านเข้าสู่ รอบ 16 ทีมสุดท้าย ของรอบแพ้คัดออก

### การตัดสินเสมอ

แต่ละทีมจะจัดอันดับตามคะแนน (ชนะได้ 3 คะแนน, เสมอได้ 1 คะแนน, แพ้ได้ 0 คะแนน) หากเสมอกันจะใช้การตัดสินเสมอตามลำดับดังนี้ (กฎระเบียบ มาตรา 8.3):
# คะแนนในนัดการแข่งขันระหว่างทีมที่เสมอกัน;
# ผลต่างประตูในนัดการแข่งขันระหว่างทีมที่เสมอกัน;
# ประตูที่ทำได้ในนัดการแข่งขันระหว่างทีมที่เสมอกัน;
# หากมีทีมที่เสมอกันมากกว่าสองทีม และหลังจากใช้เกณฑ์เฮดทูเฮดทั้งหมดข้างต้นแล้ว ยังมีทีมย่อยที่เสมอกันอยู่ เกณฑ์เฮดทูเฮดทั้งหมดข้างต้นจะถูกนำไปใช้กับทีมย่อยเหล่านี้โดยเฉพาะ;
# ผลต่างประตูในทุกนัดการแข่งขันรอบแบ่งกลุ่ม;
# ประตูที่ทำได้ในทุกนัดการแข่งขันรอบแบ่งกลุ่ม;
# การดวลลูกโทษ ถ้าในนัดสุดท้ายของกลุ่มมีเพียงสองทีมที่เสมอกัน;
# คะแนนวินัย (ใบเหลือง = 1 คะแนน, ใบแดงจากการได้รับใบเหลืองสองใบ = 3 คะแนน, ใบแดงโดยตรง = 3 คะแนน, ใบเหลืองตามด้วยใบแดงโดยตรง = 4 คะแนน);
# จับสลาก

## กำหนดการแข่งขัน
กำหนดการแข่งขันรอบแบ่งกลุ่มมีดังนี้

## กลุ่ม
กำหนดการโดยละเอียดจะประกาศภายหลังพิธีจับฉลาก

### ภูมิภาคตะวันตก
#### กลุ่ม เอ

----

----

----

----

----

----

#### กลุ่ม บี

----

----

----

----

----

----

#### กลุ่ม ซี

----

----

----

----

----

#### กลุ่ม ดี

----

----

----

----

----

### ภูมิภาคตะวันออก
#### กลุ่ม อี

----

----

----

----

----

#### กลุ่ม เอฟ

----

----

----

----

----

#### กลุ่ม จี

----

----

----

----

----

#### กลุ่ม เอช

----

----

----

----

----

## ดูเพิ่ม
*เอเอฟซีแชมเปียนส์ลีกอีลิท ฤดูกาล 2025–26 รอบลีก
*เอเอฟซีแชลเลนจ์ลีก ฤดูกาล 2025–26 รอบแบ่งกลุ่ม

## หมายเหตุ

## อ้างอิง

## แหล่งข้อมูลอื่น
*

*2
หมวดหมู่:ลีกฟุตบอลเอเชียใน ค.ศ. 2025
นอร์เซกาวิมินส์ไฟนอลซิกซ์

**นอร์เซกาวิมินส์ไฟนอลซิกซ์** () เป็นการแข่งขันวอลเลย์บอลนานาชาติประจำปี สำหรับทีมชาติชุดใหญ่ของอเมริกาเหนือ 6 อันดับแรก ซึ่งจัดโดยสมาพันธ์วอลเลย์บอลอเมริกาเหนือ อเมริกากลาง และแคริบเบียน (นอร์เซกา) ก่อตั้งขึ้นในปี ค.ศ. 2021 การแข่งขันนี้เป็นการเก็บคะแนนเพื่อสะสมอันดับโลก

ในปี ค.ศ. 2021 การแข่งขันเป็นส่วนหนึ่งของวอลเลย์บอลหญิงแพนอเมริกันคัพ ซึ่งเป็นการแข่งขันครั้งพิเศษได้จัดขึ้นในช่วงการระบาดทั่วของโควิด-19 โดยมีทีมจากนอร์เซกาเข้าร่วมแข่งขันเท่านั้น

## สรุปผลการแข่งขัน

## สรุปเหรียญรางวัล

## ประเทศที่เข้าร่วมการแข่งขัน

## ดูเพิ่ม
* นอร์เซกาเมนส์ไฟนอลซิกซ์

## อ้างอิง

## แหล่งข้อมูลอื่น
*Official website

หมวดหมู่:นอร์เซกาไฟนอลซิกซ์
หมวดหมู่:การแข่งขันวอลเลย์บอลในทวีปอเมริกาเหนือ
หมวดหมู่:การแข่งขันวอลเลย์บอลระหว่างประเทศ
วิราฏ โกห์ลี

**วิราฏ โกห์ลี** (, ; เกิดวันที่ 5 พฤศจิกายน ค.ศ. 1988) เป็นนักคริกเกตระดับนานาชาติชาวอินเดีย และเป็นอดีตกัปตันคริกเกตทีมชาติอินเดีย เป็นนักตีมือขวา () และเป็นผู้โยนลูกความเร็วระดับปานกลาง () ในบางครั้ง ปัจจุบันเขาเล่นให้กับสโมสรรอยัลชาเลนเจอส์ เบงคลูรู ในระดับอินเดียนพรีเมียร์ลีกและทีมกรุงเดลีในระดับภายในประเทศ โกห์ลีได้รับการยกย่องว่าเป็นผู้ตีคริกเกตที่ดีที่สุดตลอดกาล 

## แหล่งอ้างอิง

### บรรณานุกรม

* 

## แหล่งข้อมูลอื่น

* 
* 

หมวดหมู่:บุคคลที่เกิดในปี พ.ศ. 2531
หมวดหมู่:บุคคลที่ยังมีชีวิตอยู่
หมวดหมู่:ชาวอินเดียที่นับถือศาสนาฮินดู
หมวดหมู่:นักคริกเกตชาวอินเดีย
หมวดหมู่:บุคคลจากเดลี
หมวดหมู่:ชาวปัญจาบ
การเลือกตั้งนายกองค์การบริหารส่วนจังหวัดลำพูน พ.ศ. 2563

**การเลือกตั้งนายกองค์การบริหารส่วนจังหวัดลำพูน พ.ศ. 2563** เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2563 กำหนดให้มีขึ้นในวันที่ 20 ธันวาคม พ.ศ. 2563 จัดขึ้นพร้อมกับการเลือกตั้งสมาชิกสภาองค์การบริหารส่วนจังหวัดลำพูน พ.ศ. 2563

## ผู้สมัคร
### หมายเลข 1 : [[อนุสรณ์ วงศ์วรรณ]]
อดีตรัฐมนตรีว่าการกระทรวงวัฒนธรรม รัฐมนตรีว่าการกระทรวงการพัฒนาสังคมและความมั่นคงของมนุษย์ และอดีตสมาชิกสภาผู้แทนราษฎรจังหวัดลำพูน 4 สมัย ลงสมัครในนามพรรคเพื่อไทย

### หมายเลข 2 : พลตำรวจตรี กริช กิติลือ
ผู้บังคับการตำรวจภูธรจังหวัดลำพูน และประธานที่ปรึกษาสโมสรฟุตบอลลำพูน วอริเออร์ ลงสมัครในนามกลุ่มร่มฉัตรจามเทวี

### หมายเลข 3 : [[ชรินรัตน์ พุทธปวน]]
อดีตสมาชิกสภาผู้แทนราษฎรแบบบัญชีรายชื่อ พรรคไทยรักไทย และอดีตสมาชิกสภาผู้แทนราษฎรจังหวัดเชียงใหม่ ลงสมัครในนามอิสระ

### หมายเลข 4 : สุวสันต์ จันทร์ตาธรรม
อดีตผู้สมัคร สส.ลำพูน เขต 1 พรรคเสรีรวมไทย ลงสมัครในนามอิสระ

### หมายเลข 5 : [[ขยัน วิพรหมชัย]]
อดีต สส.ลำพูน พรรคประชาธิปัตย์ ลงสมัครในนามกลุ่มฮักหละปูน

## ผลการเลือกตั้ง

ผลการเลือกตั้งปรากฏว่า อนุสรณ์ วงศ์วรรณ ได้รับการดำรงตำแหน่ง

## อ้างอิง

## แหล่งข้อมูลอื่น

ลำพูน
หมวดหมู่:การเลือกตั้งในจังหวัดลำพูน
สจิน เตนฑุลกร

**สจิน รเมศ เตนฑุลกร** (; ; เกิดวันที่ 24 เมษายน ค.ศ. 1973) เป็นอดีตนักคริกเกตซึ่งเคยเป็นกัปตันคริกเกตทีมชาติอินเดีย เขามักถูกยกให้เป็นนักคริกเกตที่ยิ่งใหญ่ที่สุดตลอดกาลและนักตีที่ยิ่งใหญ่ที่สุดตลอดจนถูกขนานนามว่าเป็น "เทพเจ้าแห่งคริกเกต" (God of Cricket)   โดยเก็บสถิติโลกได้หลายสถิติ ทั้งเป็นนักทำรันที่สูงที่สุดในประวัติศาสตร์คริกเกต  เป็นผู้รับรางวัลระดับนานาชาติมากที่สุด  และเป็นนักคริตเกตเพียงผู้เดียวที่สามารถทำรันได้ถึง 100 ครั้ง 

## แหล่งอ้างอิง

## แหล่งข้อมูลอื่น

* 
* 
* สจิน เตนฑุลกร ที่ *วิสเดน อินเดีย*

หมวดหมู่:บุคคลที่เกิดในปี พ.ศ. 2516
หมวดหมู่:บุคคลที่ยังมีชีวิตอยู่
หมวดหมู่:ชาวอินเดียที่นับถือศาสนาฮินดู
หมวดหมู่:นักคริกเกตชาวอินเดีย
หมวดหมู่:บุคคลจากมุมไบ
หมวดหมู่:ชาวมราฐี
ปูลา

**ปูลา** () หรือที่รู้จักกันในชื่อภาษาอิตาลีว่า **โปลา** (Pola) เป็นเมืองที่ใหญ่ที่สุดใน เทศมณฑลอิสเตรีย ทางตะวันตกของประเทศโครเอเชีย และเป็นเมืองที่ใหญ่เป็นอันดับ 7 ของประเทศ ตั้งอยู่ที่ปลายสุดทางใต้ของคาบสมุทรอิสเตรีย ทางตะวันตกของโครเอเชีย มีประชากร 52,220 คน ในปี 2021 เป็นที่รู้จักจากการมีอาคารสมัยโรมันโบราณจำนวนมาก ซึ่งที่มีชื่อเสียงที่สุดคือ ปูลาอารีนา หนึ่งในอัฒจันทร์สมัยโรมันที่ได้รับการอนุรักษ์ไว้อย่างดีที่สุด เมืองนี้มีประเพณีการผลิตไวน์ การประมง การต่อเรือ และการท่องเที่ยว เคยเป็นศูนย์กลางการบริหารของอิสเตรียตั้งแต่สมัยโรมันโบราณ จนกระทั่งเมืองปาซินได้เป็นศูนย์กลางการบริหารแทนในปี 1991

## อ้างอิง

หมวดหมู่:เมืองในประเทศโครเอเชีย
มิล็อช เกร์เก็ซ

**มิล็อช เกร์เก็ซ** (; เกิด 7 พฤศจิกายน ค.ศ. 2003) เป็นนักฟุตบอลชาวเซอร์เบีย ปัจจุบันเล่นได้ทั้งในตำแหน่งแบ็กซ้าย วิงแบ็กซ้าย และกลางซ้าย ให้แก่ลิเวอร์พูล สโมสรในพรีเมียร์ลีก เกร์เก็ซเกิดในประเทศเซอร์เบีย แต่เล่นให้แก่ทีมชาติฮังการี

## อ้างอิง

## แหล่งข้อมูลอื่น
* Profile at the Liverpool F.C. website

หมวดหมู่:บุคคลที่ยังมีชีวิตอยู่
หมวดหมู่:กองกลางฟุตบอล
หมวดหมู่:ฟุลแบ็กฟุตบอลชาย
หมวดหมู่:นักฟุตบอลชาวฮังการี
หมวดหมู่:นักฟุตบอลทีมชาติฮังการี
หมวดหมู่:ผู้เล่นเอซี มิลาน
หมวดหมู่:ผู้เล่นอาเซ็ด อัลก์มาร์
หมวดหมู่:ผู้เล่นสโมสรฟุตบอลบอร์นมัท
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นในเอร์สเตอดีวีซี
หมวดหมู่:ผู้เล่นในเอเรอดีวีซี
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
ไอโฟน แอร์

**ไอโฟน แอร์** () เป็นสมาร์ทโฟนที่พัฒนาและจัดจำหน่ายโดยแอปเปิล ซึ่งเป็นไอโฟนรุ่นที่สิบเก้า เปิดตัวพร้อมกับไอโฟน 17, ไอโฟน 17 โปร และไอโฟน 17 โปรแม็กซ์ ระหว่างงานเปิดตัวผลิตภัณฑ์ใหม่ของบริษัทที่แอปเปิลพาร์กในคูเปอร์ติโน รัฐแคลิฟอร์เนีย เมื่อวันที่ 9 กันยายน ค.ศ. 2025 ไอโฟน แอร์ ซึ่งมาแทนที่ไอโฟนพลัสนั้นมีการออกแบบที่เน้นความบางเบาและมีประสิทธิภาพที่สูงขึ้นเมื่อเทียบกับรุ่นที่ถูกทดแทน นอกจากนี้ยังมีชิปโมเด็ม ซี1เอกซ์ และชิปเครือข่าย เอ็น1 ซึ่งบรรจุในตัวเครื่องความหนา 0.22 นิ้ว (5.64 มิลลิเมตร) นับเป็นไอโฟนบางที่สุดนับตั้งแต่ไอโฟน 6 ที่ความหนา 0.27 นิ้ว (6.9 มิลลิเมตร) โดยสมาร์ทโฟนนี้เปิดตัวด้วยราคาเริ่มต้น 999 ดอลลาร์สหรัฐ

## คุณสมบัติ
### ชื่อ
ไอโฟน แอร์ เป็นรุ่นที่มาแทนที่ไอโฟน พลัส ซีรีส์ โดยเดิมคาดการณ์ว่าจะใช้ชื่อ "ไอโฟน 17 พลัส"

### การออกแบบ

เมื่อเปิดตัว ไอโฟน แอร์ มีตัวเลือกการจำหน่ายทั้งหมดสี่สี ได้แก่ สกายบลู, ทองอ่อน, ขาวปุยเมฆ และดำสเปซแบล็ค

### ชิป
ไอโฟน แอร์ มีชิปประมวลผลแอปเปิล เอ19 โปร อีกทั้งยังมีชิปโมเด็มแอปเปิล ซี1เอกซ์ และชิปเครือข่ายแอปเปิล เอ็น1 โดยทั้งหมดนี้เป็นชิปที่ได้รับการออกแบบใหม่ซึ่งแอปเปิลพัฒนาและผลิตขึ้นเอง

### การแสดงผล
ไอโฟน แอร์ มีหน้าจอเรตินา เอกซ์ดีอาร์ ขนาด 6.5 นิ้ว อัตราการฟื้นฟูหน้าจอ 120 เฮิรตซ์ ในการแสดงผลหน้าจอแบบติดตลอด สามารถลดอัตรานี้ลงได้ต่ำสุด 1 เฮิรตซ์ เมื่อไม่ได้ใช้งานอุปกรณ์

### ตัวเครื่อง
ตัวเครื่องของไอโฟน แอร์ มีความบางและเบาเป็นพิเศษเมื่อเทียบกับไอโฟนรุ่นอื่น ๆ

### กล้อง
ไอโฟน แอร์ มีกล้องหลัง 1 ตัว ความละเอียด 48 เมกะพิกเซล และกล้องหน้า 1 ตัว ความละเอียด 18 เมกะพิกเซล ที่มีฟังก์ชันจัดบุคคลระหว่างบันทึกสื่อให้อยู่ตรงกลาง

### การเชื่อมต่อ
ด้วยความเบาและบางของตัวเครื่อง ไอโฟน แอร์ จึงตัดตัวอ่านซิมการ์ดแบบใบและแทนที่ด้วยอีซิม ที่มีความปลอดภัยสูงกว่าเพราะไม่สามารถถอดออกจากอุปกรณ์ได้แม้ถูกขโมย แอปเปิลเริ่มใช้ไอโฟนที่มีเฉพาะอีซิมนี้ตั้งแต่ไอโฟน 14 กับไอโฟน 14 โปร ที่วางจำหน่ายในสหรัฐอเมริกา ทั้งนี้ ไอโฟน แอร์ ที่วางจำหน่ายทั่วโลก จะมีเฉพาะรุ่นที่ติดตั้งอีซิมเท่านั้น

## อ้างอิง

*อแร์
หมวดหมู่:ผลิตภัณฑ์ที่เปิดตัวในปี พ.ศ. 2568
หงสาวดีซีน-พยูชีนอเยดอว์บอง

***หงสาวดีซีน-พยูชีนอเยดอว์บอง*** () เป็นบันทึกเหตุการณ์พม่าของพระเจ้าบุเรงนองแห่งราชวงศ์ตองอูในคริสต์ศตวรรษที่ 16 แม้จะเป็นพงศาวดารชีวประวัติ แต่ก็เป็นบันทึกโดยละเอียดของรัชสมัย เนื้อหาเริ่มต้นใน ค.ศ. 1550 หลังการสวรรคตของพระเจ้าตะเบ็งชะเวตี้ และสิ้นสุดใน ค.ศ. 1579 สองปีก่อนสิ้นรัชสมัย

พงศาวดารนี้ได้รับมอบหมายจากพระเจ้านันทบุเรง พระราชโอรสองค์โต และพระอนุชา มังฆ้องที่ 2 แห่งตองอู, ตะโดธรรมราชาที่ 2 และพระเจ้าตะโดเมงสอแห่งอังวะใน ค.ศ. 1564 รวบรวมโดย Yazataman เสนาบดีอาวุโสในราชสำนักพระเจ้าบุเรงนอง เขาเป็นผู้บัญชาการกรมทหารม้า และเคยรับราชการในราชสำนักหลายครั้งภายใต้พระเจ้าตะเบ็งชะเวตี้และบุเรงนอง เขายังรับราชการในราชสำนักพระเจ้านันทบุเรง ซึ่งเป็นราชสำนักผู้สืบทอด

ผู้เขียนกล่าวถึงการเรียบเรียงพงศาวดารโดยใช้แหล่งข้อมูลร่วมสมัยและจารึกบางส่วน และได้พิจารณาบันทึกเหตุการณ์สำคัญ 235 รายการที่เกิดขึ้นในรัชสมัยนั้น และคัดเลือกเหตุการณ์สำคัญ 35 เหตุการณ์จากรายการนั้น เหตุการณ์ที่เลือกส่วนใหญ่เป็นการสู้รบทางทหาร และมีรายละเอียดครอบคลุม กับเหตุการณ์ที่ไม่เกี่ยวข้องกับการทหารบางส่วน ได้แก่ การสร้างพระราชวังและพระนครใหม่ การสร้างเจดีย์สี่องค์ที่มุมทั้งสี่ของเมืองพะโค (หงสาวดี) และการมอบการเป็นเจ้าอยู่หัวเหนืออาณาจักรล้านนาให้แก่นรธาเมงสอ พระราชโอรส นอกจากนี้ยังมีเรื่องราวเกี่ยวกับความพยายามในการเผยแผ่พระพุทธศาสนาเถรวาทของพระมหากษัตริย์ การสร้างและซ่อมแซมเจดีย์ การห้ามการบูชายัญสัตว์และมนุษย์ในกลุ่มรัฐฉานที่เพิ่งพิชิตได้ และการกำหนดมาตรฐานเครื่องชั่งและตวงวัดในจักรวรรดิของพระองค์

สำเนาเอกสารตัวเขียนใบลานที่เก่าแก่ที่สุดที่ยังหลงเหลืออยู่ คัดลอกเมื่อวันที่ 4 มกราคม ค.ศ. 1672 (ขึ้น 5 ค่ำ เดือนปยาโต 1033 ME) เก็บรักษาไว้ที่ศูนย์วิจัยประวัติศาสตร์มหาวิทยาลัยในย่างกุ้ง สำเนาที่เก่าแก่ที่สุดถัดมาคือสำเนาพิมพ์ด้วยเครื่องอัดสำเนาด้วยกระดาษไข ซึ่งทำขึ้นใน ค.ศ. 1839 จากต้นฉบับที่มีอยู่เดิม

## อ้างอิง

## บรรณานุกรม
* 

หมวดหมู่:บันทึกเหตุการณ์พม่า
มหาราชวงศ์ทวาย

***มหาราชวงศ์ทวาย*** () เป็นบันทึกเหตุการณ์พม่าในคริสต์ศตวรรษที่ 18 ที่ครอบคลุมประวัติศาสตร์ภูมิภาคทวาย เขียนขึ้นใน ค.ศ. 1795 สามทศวรรษหลังพม่าเข้าควบคุมภูมิภาคนี้จากสยามอีกครั้ง

## อ้างอิง

## บรรณานุกรม
* 

หมวดหมู่:ภาคตะนาวศรี
หมวดหมู่:บันทึกเหตุการณ์พม่า
ตำนานเมืองเชียงตุง

***ตำนานเมืองเชียงตุง*** () เป็นในคริสต์ศตวรรษที่ 19 ที่ครอบคลุมประวัติศาสตร์รัฐเชียงตุงใน แปลเป็นภาษาอังกฤษและเผยแพร่ใน ***Padaeng Chronicle and the Jengtung State Chronicle*** โดย

## อ้างอิง

## บรรณานุกรม
* 
* 
* 

หมวดหมู่:บันทึกเหตุการณ์ไทใหญ่
มหาราชวงศ์แสนหวี

***มหาราชวงศ์แสนหวี*** (, ) เป็นบันทึกเหตุการณ์พม่าในคริสต์ศตวรรษที่ 19 ครอบคลุมประวัติศาสตร์แสนหวีของรัฐฉาน เชื่อกันว่าเขียนขึ้นหลังการตีพิมพ์*[[มหาราชวงศ์ ฉบับหอแก้ว]]*

## อ้างอิง

## บรรณานุกรม
* 
* 
หมวดหมู่:บันทึกเหตุการณ์ไทใหญ่
มัต (จีไอโจ)

**มัต** () เป็นตัวละครสมมติจากของเล่น, หนังสือการ์ตูน และซีรีส์แอนิเมชันเรื่องจีไอโจ: อะเรียลอเมริกันฮีโร เขาเป็นผู้ฝึกสุนัข (เค-ไนน์) ของทีมจีไอโจ และเปิดตัวครั้งแรกใน ค.ศ. 1984

## ข้อมูลส่วนตัว
ชื่อจริงของมัตคือสแตนลีย์ อาร์. เพิร์ลมัตเตอร์ และยศของเขาคือเอสพี-4 เชี่ยวชาญพิเศษเทียบเท่าสิบโทกองทัพบก (อี-4) เขาเป็นชาวเมืองอิสลิน รัฐนิวเจอร์ซีย์ ความเชี่ยวชาญทางทหารหลักของเขาคือการฝึกสุนัข และความเชี่ยวชาญทางทหารรองคือปฏิบัติการทหารราบ ซึ่งในบางโอกาส เขาจะได้รับยศเป็นจ่าสิบตรี (อี-6)

ประวัติการรับราชการของมัต ได้แก่ การสำเร็จการศึกษาจากโรงเรียนฝึกการรบในพื้นที่ป่า และมีความผูกพันกับกลุ่มคนที่ได้รับการฝึกของโรงเรียนปฏิบัติการพิเศษ รวมทั้งยังมีบทบาทเป็นที่ปรึกษาให้แก่คณะกรรมการความมั่นคงและการบังคับใช้กฎหมาย นอกจากนี้ มัตมีความเชี่ยวชาญในการใช้เอ็ม 16, เอ็ม 14, ปืนพกอัตโนมัติเอ็ม 1911 เอ 1 และแมค-11

มัตเป็นคนที่มีพรสวรรค์ในการเข้ากับสัตว์ และเคยเลี้ยงสุนัขหลายตัวเมื่อยังหนุ่ม ซึ่งเขาฝึกสุนัขเหล่านี้ได้ดีเป็นพิเศษ ส่วนตัวที่ฉลาดที่สุดชื่อจังก์ยาร์ด (Junkyard) ซึ่งร่วมเดินทางไปกับมัตในกองทัพ และได้มีการเสนอว่าจังก์ยาร์ดได้รับความนิยมมากกว่าเจ้านายของมัน เนื่องจากมันเป็นมิตรมากกว่ามัต โดยหลังจากเกษียณจากการรับราชการของจังก์ยาร์ดตัวแรก ทายาทของมันชื่อจังก์ยาร์ดที่สอง (Junkyard II) เป็นสุนัขที่ซื่อสัตย์, ฉลาด และได้รับการฝึกฝนมาอย่างดีเช่นเดียวกับพ่อของมัน ได้กลายเป็นคู่หูของมัตในปัจจุบัน

ส่วนในสหราชอาณาจักรและทวีปยุโรป ข้อมูลของมัตจากแบรนด์แอ็กชันฟิกเกอร์แอ็กชันฟอร์ซได้รับการระบุว่ามาจากมาดริด ประเทศสเปน

## ของเล่น
มัตและสุนัขของเขาชื่อจังก์ยาร์ดเปิดตัวครั้งแรกในรูปแบบแอ็กชันฟิกเกอร์เมื่อ ค.ศ. 1984 ฟิกเกอร์ดังกล่าวได้รับการทาสีใหม่และเปิดตัวในฐานะส่วนหนึ่งของไลน์หน่วยจู่โจมของจ่าสลอเตอร์เมื่อ ค.ศ. 1989

มัตกับจังก์ยาร์ดเวอร์ชันใหม่ได้รับการเปิดตัวในรูปแบบแอ็กชันฟิกเกอร์ใน ค.ศ. 1992 ซึ่งเป็นส่วนหนึ่งของไลน์กองกำลังกำจัดยาเสพติด (DEF) ฟิกเกอร์ดังกล่าวได้รับการทาสีใหม่และวางจำหน่ายเป็นส่วนหนึ่งของไลน์กองทัพรบใน ค.ศ. 1993 เวอร์ชันนี้ได้รับการทาสีใหม่และออกจำหน่ายใหม่เป็นครั้งที่สามในงานนักสะสมจีไอโจเมื่อ ค.ศ. 2004

กระทั่งใน ค.ศ. 2004 มัตและจังก์ยาร์ดได้รับการวางจำหน่ายในฐานะส่วนหนึ่งของชุดหกแพ็ก "หน่วยปฏิบัติการต้านพิษ" พิเศษ ที่วางจำหน่ายเฉพาะที่ทอยส์ อาร์ อัส เท่านั้น เรื่องราวเบื้องหลังหน่วยปฏิบัติการต้านพิษนั่นก็คือ พวกเขาคือหน่วยตอบโต้ของจีไอโจต่อการที่ด็อกเตอร์ไมนด์เบนเดอร์และคอบราคอมมานเดอร์เปลี่ยนบรรดาพลเรือนให้กลายเป็นสัตว์ประหลาดอันตราย

มัตและจังก์ยาร์ดได้รับการเปิดตัวในฐานะส่วนหนึ่งของดีทีซี เมื่อ ค.ศ. 2005 โดยฟิกเกอร์มัตเวอร์ชันดังกล่าวเป็นเวอร์ชันเดียวที่ไม่มีหนวดเครา นอกจากนี้ มัตและจังก์ยาร์ดได้รับการวางจำหน่ายในฐานะส่วนหนึ่งของสินค้าฉลองครบรอบ 25 ปี เมื่อ ค.ศ. 2008

## อ้างอิง

## แหล่งข้อมูลอื่น
* Mutt at JMM's G.I. Joe Comics Home Page

หมวดหมู่:ตัวละครที่เป็นทหารบกชาวอเมริกัน
หมวดหมู่:ทหารจีไอโจ
หมวดหมู่:ตัวละครชายในการ์ตูนทีวีแอนิเมชัน
หมวดหมู่:ตัวละครชายในหนังสือการ์ตูน
เซบัสเตียง เลอกอร์นูว์

**เซบัสเตียง เลอกอร์นูว์** (, เกิดวันที่ 11 มิถุนายน ค.ศ. 1986) เป็นนักการเมืองชาวฝรั่งเศสที่ดำรงตำแหน่งนายกรัฐมนตรีฝรั่งเศสตั้งแต่เดือนกันยายน ค.ศ. 2025 

เมื่อวันที่ 9 กันยายน ค.ศ. 2025 เลอกอร์นูว์ได้รับการแต่งตั้งเป็นนายกรัฐมนตรีโดยแอมานุแอล มาครงหลังรัฐบาลบายรูถูกยุบโดยการลงมติไม่ไว้วางใจจากรัฐสภา เขาลาออกในวันที่ 6 ตุลาคม ค.ศ. 2025 หลังดำรงตำแหน่งเพียง 26 วัน ทำให้เขากลายเป็นนายกรัฐมนตรีที่ดำรงตำแหน่งสั้นที่สุดในประวัติศาสตร์สาธารณรัฐฝรั่งเศสที่ 5 เขายังคงตำแหน่งเป็นรักษาการนายกรัฐมนตรีจนกระทั่งประธานาธิบดีมาครงแต่งตั้งเขาใหม่อีกครั้งในวันที่ 10 ตุลาคม ค.ศ. 2025

## อ้างอิง

## แหล่งข้อมูลอื่น
*

หมวดหมู่:นายกรัฐมนตรีฝรั่งเศส
หมวดหมู่:รัฐมนตรีฝรั่งเศส
หมวดหมู่:รัฐมนตรีว่าการกระทรวงกองทัพของฝรั่งเศส
หมวดหมู่:นักการเมืองฝรั่งเศส
หมวดหมู่:บุคคลจากจังหวัดวาล-ดวซ
หมวดหมู่:ผู้นำประเทศในปัจจุบัน
Melanocharis arfakiana

***Melanocharis arfakiana*** () เป็นนกขนาดเล็กในกลุ่มนกเกาะคอน จากวงศ์นกเบอร์รีเพ็กเกอร์ * [[Melanocharitidae]]* ถูกอธิบายครั้งแรกโดยนักปักษีวิทยาชาวเยอรมัน ฟรีดริช ฟินช์ จากตัวอย่างนกที่เก็บได้บนเกาะนิวกินี (ซึ่งเป็นถิ่นเฉพาะของนกวงศ์เบอร์รีเพ็กเกอร์) โดยเก็บตัวอย่างเมื่อปี ค.ศ. 1867 ที่เทือกเขาอาร์แฟก ปัจจุบันอยู่ในเขตจังหวัดปาปัวของอินโดนีเซีย และยังเป็นที่มาของชื่อวิทยาศาสตร์อีกด้วย ในปี 1933 มีการเก็บตัวอย่างอีกครั้งบนพื้นที่ภูเขาที่ระดับความสูง 950–1,000 เมตร ทางตะวันตกเฉียงเหนือของกรุงพอร์ตมอร์สบีของปาปัวนิวกินี (BirdLife International 2006) โดยตัวอย่างทั้งสองนี้ถือเป็นบันทึกที่ได้รับการยืนยันเพียงสองครั้งของนกสายพันธุ์นี้

นอกจากนี้ ยังมีรายงานการพบเห็นที่ไม่ได้รับการยืนยันจากหลายพื้นที่ในนิวกินี ซึ่งบ่งชี้ว่าสายพันธุ์นี้อาจไม่ใช่สัตว์หายากและอาศัยอยู่ประจำในป่าที่ถูกรบกวน สามารถปรับตัวต่อการเปลี่ยนแปลงสภาพถิ่นอาศัยที่เกิดจากมนุษย์ได้ การพบเห็นทั้งหมดอยู่ในเขตภูเขาที่ระดับความสูง 640–1,100 เมตร ซึ่งสอดคล้องกับถิ่นอาศัยของนกเบอร์รีเพ็กเกอร์ชนิดอื่น ๆ โดยมีเพียงนกเบอร์รีเพ็กเกอร์ดำเท่านั้นที่พบในพื้นที่ราบลุ่ม

## ลักษณะ
นกกินเบอร์รี่สายพันธุ์นี้มีขนสีน้ำตาลเขียวหม่นและมีโทนสีเทาบนส่วนบนของลำตัว ลักษณะคล้ายกับนกเบอร์รีเพ็กเกอร์ดำเพศเมีย แตกต่างตรงที่ขนใต้ปีกและมีสีเหลืองอ่อน และจะงอยปากมีสีซีด สายพันธุ์นี้เป็นนกที่อาศัยอยู่ตามต้นไม้ และอาจจะหากินเพียงลำพัง โดยกินผลไม้และสัตว์ไม่มีกระดูกสันหลังขนาดเล็กที่ได้มาจากการบินโฉบเก็บ เช่นเดียวกับนกในวงศ์เบอร์รีเพ็กเกอร์ชนิดอื่น ๆ

## อ้างอิง

## แหล่งข้อมูลอื่น
* BirdLife Species Factsheet

หมวดหมู่:Melanocharis
หมวดหมู่:นกที่พบบนเกาะนิวกินี
นกเบอร์รีเพ็กเกอร์ดำ

**นกเบอร์รีเพ็กเกอร์ดำ** (; ) เป็นนกชนิดหนึ่งในวงศ์ Melanocharitidae พบได้ในเกาะนิวกินี มีแหล่งที่อยู่ตามธรรมชาติในป่าใบกว้างชื้นในเขตร้อนและกึ่งเขตร้อน

## อ้างอิง

## แหล่งข้อมูลอื่น

หมวดหมู่:Melanocharis
หมวดหมู่:นกที่พบบนเกาะนิวกินี
เค. พี. ศรรมา โอลี

**ขัฑคประสาท ศรรมา โอลี** (; Khadga Prasad Sharma Oli, เกิด 22 กุมภาพันธ์ 1952), เป็นนักการเมืองชาวเนปาลผู้ดำรงตำแหน่งอดีตนายกรัฐมนตรีเนปาลสามวาระในปี 2015-2016, 2018-2021 และ 2024-2025
 
โอลีเป็นประธานพรรคคอมมิวนิสต์เนปาล (ร่วมมาร์กซิสต์-เลนินนิสต์) ตั้งแต่ปี 2014 เคยดำรงตำแหน่งนายกรัฐมนตรีมาแล้วหลายวาระ ครั้งแรกในปี 2015 ถึง 2016 และอีกครั้งในปี 2018 ถึง 2021 และเป็นสมาชิกรัฐสภาจากเขตเลือกตั้งฌปา 5 ตั้งแต่ปี 2017

โอลีต่อต้านการสกัดกั้นของมเธสิสในปี 2015 และเป็นผู้หันไปเจริญสัมพันธไมตรีกับจีนแทนที่อินเดีย สมัยนายกรัฐมนตรีของโอลีเต็มไปด้วยประเด็นที่เป็นที่ถกเถียง รวมถึงยังเป็นที่รู้จักในฐานะคนที่มีความไม่เป็นมิตรต่อผู้วิจารณ์และสื่อ และถูกกล่าวหาว่ามีส่วนในระบบอุปถัมภ์และการฉ้อโกง ในวันที่ 9 กันยายน 2025 เขาลาออกจากตำแหน่งหลังเกิดการประท้วงต่อต้านการฉ้อโกงครั้งใหญ่ในประเทศโดยผู้ประท้วงบุกเผาบ้านพักของเขา

## อ้างอิง

หมวดหมู่:นักการเมืองเนปาล
หมวดหมู่:นายกรัฐมนตรีเนปาล
อินทรีกินงูนิโคบาร์ใหญ่

**อินทรีกินงูนิโคบาร์ใหญ่** (; ) หรือรู้จักในอีกชื่อว่า **อินทรีกินงูนิโคบาร์ใต้** () เป็นนกล่าเหยื่อในสกุลอินทรีกินงู วงศ์เหยี่ยวและอินทรี นับเป็นนกอินทรีที่มีขนาดเล็กที่สุดที่เคยมีการบันทึก โดยมีน้ำหนักประมาณ 450 กรัม ช่วงปีกมีขนาด 85 ถึง 95 ซม. และลำตัวยาว 38 ถึง 42 ซม. นกชนิดนี้อาศัยเฉพาะถิ่นอยู่ในป่าบนเกาะนิโคบาร์ใหญ่ ประเทศอินเดีย และกำลังถูกคุกคามจากการสูญเสียถิ่นอาศัย  

ปัจจุบันองค์การอนุกรมวิธานหลัก ๆ ได้แยกอินทรีกินงูนิโคบาร์ใหญ่ออกเป็นชนิดพันธุ์ต่างหาก แต่ในอดีตเคยถูกจัดเป็นชนิดย่อยของ *S. minimus* ต่อมา *S. minimus* ถูกพิจารณาว่าเป็นชนิดย่อยของเหยี่ยวรุ้ง หรือเป็นชนิดพันธุ์เดี่ยวจากหมู่นิโคบาร์ตอนกลาง ซึ่งรู้จักกันในชื่ออินทรีกินงูนิโคบาร์กลาง (Central Nicobar serpent eagle)

## อ้างอิง

* Ferguson-Lees & Christie (2001). *Raptors of the World.* Christopher Helm, London. 

หมวดหมู่:อินทรีกินงู
หมวดหมู่:อินทรี
หมวดหมู่:นกที่พบในหมู่เกาะอันดามันและนิโคบาร์
หมวดหมู่:สัตว์เฉพาะถิ่น
การประท้วงเจนซีในประเทศเนปาล พ.ศ. 2568

ในเดือนกันยายน 2568 มีการประท้วงขนาดใหญ่ที่เรียกกันทั่วไปว่า **การประท้วงเจนซี** (, *เชน-เช วิโรธะ*; ) เกิดขึ้นทั่วประเทศเนปาล นำโดยสมาชิกจากเจนซี ซึ่งประกอบด้วยนักเรียน นักศึกษา และเยาวชน การประท้วงอย่างรุนแรงเริ่มต้นขึ้นภายหลังรัฐบาลประกาศห้ามสื่อสังคมออนไลน์ 26 แพรตฟอร์ม แต่สาเหตุที่ผู้ชุมนุมอ้างคือเกิดจากจากความไม่พึงพอใจต่อการฉ้อโกงและการแสดงออกซึ่งความมั่งคั่งล้นเกินของเจ้าหน้าที่ในรัฐบาลเนปาล ไปจนถึงข้อกล่าวหาการบริหารจัดการการคลังที่ล้มเหลว การประท้วงอย่างยาวนานยังครอบคลุมไปถึงการเรียกร้องประเด็นที่กว้างขึ้น ทั้งเรื่องธรรมาภิบาล ความโปร่งใส และความรับผิดชอบทางการเมืองนักวิชาการระบุว่าสาเหตุที่แท้จริงมาจากการอวดร่ำอวดรวยของลูกหลานของนักการเมืองทางสื่อสังคมออนไลน์ซึ่งผู้ประท้วงโกรธเนื่องจากมองว่าการอวดร่ำอวดรวยดังกล่าวเงินมาจากภาษีของประชาชนและการคอรัปชั่นของนักการเมืองเนปาลกลุ่มผู้ประท้วงใช้คำว่า Anti Nepo Kidsเป็นสโลแกนในการประท้วงดังกล่าวนับว่าผู้ประท้วงเจนซีในประเทศเนปาลยอมรับว่าเป็นสาเหตุหนึ่งของการประท้วง

การประท้วงส่งผลให้วันที่ 10 กันยายน พ.ศ. 2568 ท่าอากาศยานนานาชาติตริภูวัน ปิดเพียงวันเดียว ในวันที่ 11 กันยายน 2568 พระราชวังสิงหดูร์บาร์ ถูกเผา โรงแรมฮิลตันกาฐมาณฑุ ถูกเผาทำลาย ผู้ประท้วงยังได้บุกเผาทำลายบ้านพักนายกรัฐมนตรี เค. พี. ศรรมา โอลีในขณะที่ นายเศรพหาทุร เทอุวา อดีตนายกรัฐมนตรี และภรรยา ซึ่งขณะเกิดเหตุเป็นรัฐมนตรีว่าการกระทรวงการต่างประเทศ ถูกทำร้ายร่างกายและเผาบ้าน ด้านนางวิทยาเทวี ภัณฑารี อดีตประธานาธิบดีเนปาล ฌลนาถ ขนาล ปุษปกมล ทาหาล อดีตนายกรัฐมนตรี นาย ประกาศ มันสิงห์ รองนายกรัฐมนตรี ผู้ชุมนุมได้บุกรุกและเผาบ้าน ในขณะที่บ้านของบุตรสาวปุษปกมล ทาหาล ที่เมืองปาฏัน นั้นถูกเผาและพบศพผู้เสียชีวิตภายในบ้านหนึ่งราย

ผู้ประท้วงยังได้ลงมือเผา ศาลฎีกา อาคารรัฐสภา อาคารสำนักนายกรัฐมนตรี โรงแรมฮิลตันกาฐมาณฑุ มีผู้เสียชีวิตรวม 73 ราย

## อ้างอิง

## แหล่งข้อมูลอื่น

หมวดหมู่:การประท้วงในปี พ.ศ. 2568
หมวดหมู่:ประวัติศาสตร์เนปาล
หมวดหมู่:การเมืองเนปาล
รามจันทระ เปาเฑล

**รามจันทระ เปาเฑล** (; เกิด 6 ตุลาคม 1944) เป็นนักการเมืองชาวเนปาล ผู้ดำรงตำแหน่งประธานาธิบดีเนปาลคนที่สาม ตั้งแต่ปี 2023 ในอดีตเคยเป็นผู้นำอาวุโสของพรรคคองเกรสเนปาล และเคยเป็นประธานสภาผู้แทนราษฎรระหว่างปี 1994 ถึง 1999 และดำรงตำแหน่งรองนายกรัฐมนตรีและรัฐมนตรีว่าการกระทรวงมหาดไทยระหว่างปี 1999 ถึง 2002 เขาได้รับเลือกตั้งเข้าสู่รัฐสภาครั้งแรกในปี 1991 และดำรงตำแหน่งมากมายในรัฐสภานับจากนั้น

## อ้างอิง

หมวดหมู่:ประธานาธิบดีเนปาล
หมวดหมู่:นักการเมืองเนปาล
ฌลนาถ ขนาล

**ฌลนาถ ขนาล** (, ; เกิด 20 พฤษภาคม 1950) เป็นนักการเมืองชาวเนปาล ผู้ดำรงตำแหน่งนายกรัฐมนตรีเนปาลคนที่ 35 จากเดือนกุมภาพันธ์ 2011 ถึงเดือนสิงหาคม 2011 อดีตประธานพรรค CPN (UML) 

เขาดำรงตำแหน่งประธานอาวุโสพรรค CPN (ร่วมสังคมนิยม) ตั้งแต่เดือนสิงหาคม 2021 พรรคดังกล่าวเป็นพรรคแยกมาจาก CPN (UML) โดยเขากล่าวโทษ เคพี ศรรมา โอลี ว่าเป็นสาเหตุในการแยกพรรค

ภรรยาของเขาคือ ราชยลักษมี จิตรกร (Rajyalaxmi Chitrakar) ซึ่งถูกฆาตกรรมระหว่างการประท้วงใหญ่ในปี 2025ต่อมาสื่อมวลชนเนปาลแก้ข่าวว่ายังไม่เสียชีวิต

## อ้างอิง

หมวดหมู่:นักการเมืองเนปาล
หมวดหมู่:นายกรัฐมนตรีเนปาล
ราษฏรปติภวัน

**ราษฏรปติภวัน** อาจหมายถึง: 
* ราษฏรปติภวัน (ประเทศอินเดีย)
* ราษฏรปติภวัน (ประเทศเนปาล)
เพนเทคอสต์ (นิกาย)

**เพนเทคอสต์** () เป็นนิกายในศาสนาคริสต์ฝ่ายโปรเตสแตนต์ ที่เน้นการมีประสบการณ์ส่วนตัวกับพระเจ้าผ่านการบัพติศมาด้วยพระวิญญาณบริสุทธิ์ ชื่อของนิกายมาจากชื่อเทศกาลเพนเทคอสต์ที่พระวิญญาณบริสุทธิ์ลงมาอยู่เหนือบรรดาอัครทูตขณะที่พวกเขามาร่วมฉลองเทศกาลเก็บเกี่ยวที่กรุงเยรูซาเลม

เพนเทคอสต์เชื่อว่าคัมภีร์ไบเบิลไม่มีความผิดพลาด รวมถึงเชื่อในการบังเกิดใหม่ การกลับใจ และการยอมรับว่าพระเยซูคือองค์พระเป็นเจ้าและพระผู้ช่วยให้รอด และใช้การบัพติศมาทั้งด้วยน้ำและด้วยพระวิญญาณเพื่อทำให้คริสตชนมีชีวิตที่เปี่ยมด้วยพระวิญญาณ จนได้รับของประทานแห่งพระวิญญาณ เช่น การพูดภาษาแปลก ๆ การรักษาโรคโดยการวางมือบนศีรษะผู้ป่วย

## อ้างอิง
;เชิงอรรถ

;บรรณานุกรม

*
เศรพหาทุร เทอุวา

**เศรพหาทุร เทอุวา** (, ; เกิด 13 มิถุนายน 1946) เป็นนักการเมืองเนปาล อดีตนายกรัฐมนตรีเนปาล และประธานพรรคคองเกรสเนปาลตั้งแต่ปี 2016 เทอุวาเคยดำรงตำแหน่งนายกรัฐมนตรีรวมห้าสมัย ได้แก่ระหว่างปี 1995–1997, 2001–2002, 2004–2005, 2017–2018 และ 2021–2022

เขาเกิดและเติบโตในหมู่บ้านอศีคราม หมู่บ้านห่างไกลในชนบทของอำเภอทเทลธุระ เขาดำรงตำแหน่งนายกรัฐมนตรีวาระแรกหลังมันโมหัน อธิการี พยายามยุบสภาในครั้งที่สองในรอบสองปีในปี 1995 ในสมัยของเทอุวา เขาเป็นผู้ลงนามสนธิสัญญามหากาลีกับอินเดียในสมัยดำรงตำแหน่งวาระแรก ในวาระที่สองซึ่งเริ่มต้นในเดือนกรกฎาคม 2001 ท่ามกลางการผงาดของลัทธิเหมา เขาได้ประกาศสถานการณ์ฉุกเฉิน และออกประกาศให้พรรคคอมมิวนิสต์ (เหมาอิสต์สาย) เป็น "องค์การก่อการร้าย" ในเดือนตุลาคม 2002 สมเด็จพระราชาธิบดีชญาเนนทระปลดเขาจากตำแหน่ง ซึ่งนำไปสู่การประท้วงต่อต้าน ซึ่งกดดันให้เขาได้รับตำแหน่งกลับคืนอีกครั้งในปี 2004 ต่อมาเขาถูกจับกุมโดยพระราชดำรัสสั่งของ|สมเด็จพระราชาธิบดีชญาเนนทระหลังการรัฐประหารในปี 2005 และปล่อยตัวในเดือนกุมภาพันธ์ 2006 ที่ศาลสูงตัดสินว่าการจับกุมเขาไม่เป็นไปโดยกฎหมาย

เขาเข้าสู่วาระที่สี่ในปี 2017 ภายใต้ข้อตกลงหมุนเวียนรัฐบาลระหว่างพรรคคองเกรสกับพรรคคอมมิวนิสต์ (สัทธิเหมาสายกลาง) ในสมัยรัฐบาลนี้ รัฐบาลของเขาสามารถจัการเลือกตั้งทั้งสามระดับของรัฐบาลสำเร็จลุล่วงในปี 2017 และในสมัยวาระที่ห้าซึ่งเริ่มต้นในเดือนกรกฎาคม 2021 เขาได้รับแต่งตั้งตำแหน่งโดยศาลสูงภายใต้รัฐธรรมนูญ

## อ้างอิง

หมวดหมู่:นักการเมืองเนปาล
หมวดหมู่:นายกรัฐมนตรีเนปาล
ราษฏรปติภวัน (ประเทศเนปาล)

**ราษฏรปฏิภวัน** (,  "วังประธานาธิบดี") เป็นที่พำนักทางการของประธานาธิบดีเนปาล ตั้งอยู่ในกาฐมาณฑุ และเป็นที่ตั้งของ **สำนักประธานาธิบดีเนปาล** (; ราษฺฏฺรปติโก การฺยาลย) อาคารหลักมีอีกชื่อว่า ศีตาลนิวาส (Shital Niwas) สร้างขึ้นในปี 1923 โดยคำสั่งของนายกรัฐมนตรี จันทระ ศุมเศร ให้กับกฤษณะ ศุมเศร บุตรชายคนสุดท้องจากภรรยาคนแรก โลกภักตลักษมี เทวี ท้ายที่สุดอาคารถูกส่งมอบคืนแก่รัฐบาลเนปาลจากแรงกดดันทางการเมืองในปี 1948 ศุมเศรต่อมาหลบหนีออกจากกาฐมาณฑุไปยังบังกาลอร์ในปี 1961 หลังระบอบของศุมเศรล่มสลาย รัฐบาลได้แปรสภาพอาคารนี้มาเป็นที่พำนักของอาคันตุกะ และกระทรวงการต่างประเทศ ตามลำดับ

## อ้างอิง

หมวดหมู่:ทำเนียบประธานาธิบดี
หมวดหมู่:สิ่งก่อสร้างในกาฐมาณฑุ